ΓΡΑΠΤΗ ΕΡΩΤΗΣΗ E-2851/98

υποβολή: Cristiana Muscardini (NI) προς την Επιτροπή

(28 Σεπτεμβρίου 1998)

Θέμα: Απόρρητος χαρακτήρας των στοιχείων κατά τις προσωπικές τηλεπικοινωνίες μέσω κινητής τηλεφωνίας

Έχοντας υπόψη ότι:

- στο νομοθετικό διάταγμα της ιταλικής κυβέρνησης της 13ης Μαΐου 1998, αριθ. 171 που δημοσιεύθηκε στην Επίσημη Εφημερίδα αριθ. 127 της 3ης Ιουνίου 1998, σχετικά με τον απόρρητο χαρακτήρα των προσωπικών στοιχείων στις τηλεπικοινωνίες, στο άρθρο 5, παρ. 3 αναφέρεται: "σε κάθε περίπτωση, στα έγγραφα που αποστέλλονται στον συνδρομητή δεν αναφέρονται τα τελευταία στοιχεία του καλούμενου αριθμού"

- στο ίδιο διάταγμα της ιταλικής κυβέρνησης δεν γίνεται καμία διάκριση μεταξύ σταθερής και κινητής- προσωπικής τηλεφωνίας, ούτε μεταξύ οικογενειών ή μεμονωμένων πολιτών και εταιρειών ή γραφείων;

- εις απάντηση στην ερώτηση Ε-1462/97(1), την 30 Ιουνίου 1997 ο Επίτροπος κ. Monti απαντούσε:

"όπου δεν υφίστανται κατάλληλες εναλλακτικές λύσεις (...) οι οποίες να επιτρέπουν στους χρήστες την ιδιωτική πρόσβαση στις δημόσιες τηλεφωνικές υπηρεσίες χωρίς να αναφέρονται οι κλήσεις τους επί των λογαριασμών που απευθύνονται σε άλλα πρόσωπα (...), τα κράτη μέλη μπορούν να απαιτήσουν να καλύπτονται ορισμένοι αριθμοί στους λογαριασμούς τηλεφώνου";

- με την κοινή θέση (ΕΚ) 57/96(2) της 12.9.1996, ο στόχος του συμβιβασμού μεταξύ των "δικαιωμάτων των συνδρομητών που δέχονται λεπτομερείς λογαριασμούς με το δικαίωμα της ιδιωτικότητος των χρηστών που καλούν και των καλούμενων συνδρομητών"..., μπορεί να επιτευχθεί θέτοντας στη διάθεση των χρηστών και των συνδρομητών επαρκείς εναλλακτικές δυνατότητες για την επικοινωνία και την καταβολή του αντιτίμου ή απαιτώντας "στους καλούμενους αριθμούς, οι οποίοι αναφέρονται στους λεπτομερείς λογαριασμούς, να καλύπτονται ορισμένα στοιχεία";

- οι ψηφιακές τηλεπικοινωνίες θεωρούνται, εξ ορισμού, "κινητές και προσωπικές";

Ερωτάται η Επιτροπή:

1. Εάν οι προβλέψεις της ιταλικής νομοθεσίας δεν έρχονται σε αντίθεση με οα δικαίωμα των συνδομητών που λαμβάνουν λογαριασμούς τηλεφώνου με καλυμένα ορισμένα στοιχεία που αφορούν συμβάσεις κινητής τηλεφωνίας, μολονότι οι συνδρομητές αυτοί χρησιμοποιούν ήδη ένα σύστημα "προσωπικής" επικοινωνίας, ο απόλυτος χαρακτήρας της οποίας προστατεύεται και μέσω του SIM (Subscriber Identification Module);

2. Εάν, στην περίπτωση της εν λόγω προσωπικής τηλεφωνίας, το "δικαίωμα" του απορρήτου δεν έχει ήδη μετατραπεί - κατά τον ιταλικό τρόπο - σε ένα "καθήκον" που περιορίζει το δικαίωμα των συνδρομητών να λαμβάνουν λεπτομερείς λογαριασμούς;

3. Ποιά είναι η άποψη της Επιτροπής όσον αφορά την "κάλυψη" των καλούμενων αριθμών ακόμη και στην περίπτωση συνδρομών σταθερής τηλεφωνίας που αφορούν μεμονωμένους ιδιώτες ή οικογένειες και όχι γραφεία ή εταιρείες, στο βαθμό που δεν υφίσταται το ενδεχόμενο "οι κλήσεις τους να αναφέρονται σε λογαριασμούς απευθυνόμενους σε άλλους συνδρομητές".

Απάντηση του κου Bangemann εξ ονόματος της Επιτροπής

(29 Οκτωβρίου 1998)

Σύμφωνα με την εξήγηση που περιλαμβάνεται στην απάντηση που δίδεται στη γραπτή ερώτηση Ε-1462/97 του Αξιότιμου Μέλους του Κοινοβουλίου(3) επί του ιδίου θέματος, τα κράτη μέλη διαθέτουν ένα ορισμένο περιθώριο ελευθερίας δράσης όσον αφορά τους αναλυτικούς λογαριασμούς και την ενδεχόμενη απάλειψη ψηφίων σε τέτοιου είδους λογαριασμούς, με σκοπό την προστασία της ιδιωτικής ζωής των χρηστών τηλεπικοινωνιακών υπηρεσιών.

Οι ιταλικές αρχές κοινοποίησαν προσφάτως στην Επιτροπή το ιταλικό διάταγμα(4) με το οποίο τίθενται σε εφαρμογή οι διατάξεις της οδηγίας 97/66/ΕΚ του Ευρωπαϊκού Κοινοβουλίου και του Συμβουλίου της 15ης Δεκεμβρίου 1997 περί επεξεργασίας των δεδομένων προσωπικού χαρακτήρα και προστασίας της ιδιωτικής ζωής στον τηλεπικοινωνιακό τομέα(5).

Η Επιτροπή εξετάζει το εν λόγω κείμενο και θα επιδιώξει διευκρινίσεις από τις ιταλικές αρχές επί των θεμάτων που τίθενται, προκειμένου να εξακριβώσει την συμμόρφωση της διάταξης για την απάλειψη ψηφίων από τους αναλυτικούς λογαριασμούς των τηλεπικοινωνιακών υπηρεσιών με τις απαιτήσεις τόσο της οδηγίας 97/66/ΕΚ όσο και της οδηγίας 98/10/ΕΚ του Ευρωπαϊκού Κοινοβουλίου και του Συμβουλίου της 12ης Φεβρουαρίου 1998 για την εφαρμογή της παροχής ανοικτού δικτύου (ΟΝΡ) στη φωνητική τηλεφωνία και για την καθολική υπηρεσία για τις τηλεπικοινωνίες σε ανταγωνιστικό περιβάλλον(6).

(1) ΕΕ C 45 της 10.2.1998, σελ. 37.

(2) ΕΕ C 315 της 24.10.1996, σελ. 30.

(3) ΕΕ C 45 της 10.2.1998.

(4) Decreto legislativo sulle disposizioni in materia di tutela della vita privata nel settore delle telecomunicazioni, in attuazione della direttiva 97/66/CE del Parlamento europeo e del Consiglio, ed in tema di attività giornalistica del 13/05/1998 n. 171, Gazzetta Ufficiale - Serie generale - del 03/06/1998 n. 127 pag. 12.

(5) ΕΕ L 24 της 30.1.1998.

(6) Οδηγία 98/10/ΕΚ - ΕΕ L 101 της 1.4.1998.